《五月一日复经筵日讲简廉伯宾之二学士》
明代·程敏政

随銮复入殿东门，浅薄将何答异恩。去国不知三载过，传家犹幸一经存。

圣颜屡顾惊华发，尚食仍饕醉绿尊。词苑故人天下士，别来佳话得重论。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。